seungwon929/Th-miracl huggingface dataset:
บรูโน จูลี

บรูโน จูลี (Bruno Julie) หรือ หลุยส์ ริชาร์ด บรูโน จูลี (Louis Richard Bruno Julie ) นักมวยสากลสมัครเล่นชาวมอริเชียส เกิดเมื่อ 11 กรกฏาคม พ.ศ. 2521 ที่ ประเทศมอริเชียส ติดทีมชาติมอริเชียสเข้าแข่งขันกีฬาโอลิมปิก พ.ศ. 2551 ที่ปักกิ่ง ประเทศจีนในรุ่นแบนตัมเวท รอบแรก ชนะ เอ็มมานูเอล นเกตู จากเลโซโท เมื่อ 12 สิงหาคม รอบสอง ชนะ คูร์ซิด ทอดซิโบเยฟ จาก อุซเบกิสถาน เมื่อ 15 สิงหาคม รอบก่อนรองชนะเลิศ ชนะ เฮกเตอร์ มันซานีญา จากเวเนซุเอลา เมื่อ 18 สิงหาคม รอบรองชนะเลิศ แพ้ ยันเกียล เลออน จากคิวบา เมื่อ 22 สิงหาคม ได้เหรียญทองแดง เขาเป็นนักกีฬาจากมอริเชียสคนแรกที่ได้เหรียญรางวัลจากการแข่งขันกีฬาโอลิมปิก
พระราชสิทธิวราจารย์ (อุดม สุทฺธสีโล)

พระราชสิทธิวราจารย์ (อุดม สุทฺธสีโล) หรือ หลวงพ่ออุดม นามสกุล ยิ้มย่อง ตำแหน่งเจ้าคณะอำเภอ และ เจ้าอาวาสวัดประสิทธิเวช ตำบลบางปลากด อำเภอองครักษ์ จังหวัดนครนายก

=ชาตภูมิ=
พระราชสิทธิวราจารย์ เกิดเมื่อวันที่ 19 มิถุนายน พ.ศ. 2485 ขึ้น 7 ค่ำ เดือน 8 ปีมะเมีย บิดา นายโชติ ยิ้มย่อง มารดา นางเริ่ม ยิ้มย่อง ณ บ้านเลขที่ 16 หมู่ที่ 10 ตำบลบางปลากด อำเภอองครักษ์ จังหวัดนครนายก และได้อุปสมบทเมื่อวันที่ 28 มิถุนายน พ.ศ. 2506 ณ พัทธสีมา วัดประสิทธิเวช ตำบลบางปลากด อำเภอองครักษ์ จังหวัดนครนายก พระครูวิจิตรธรรมประภาต วัดองครักษ์ธรรมปัญญาราม เป็นพระอุปัชฌาย์ พระครูอรุณธรรมประโชติ วัดอรุณฉายาราม เป็นพระกรรมวาจาจารย์ พระครูปล้อง อุตฺตโร (พระครูประสิทธิศีลวัฒน์) เป็นพระอนุสาวนาจารย์

=การบรรพชา-อุปสมบท=
=การศึกษา=
การศึกษาพิเศษ คือ

=งานปกครอง=
=งานพิเศษ=

=ผลงานที่ได้รับการยกย่อง=

=ด้านชุมชน=

=สมณศักดิ์=

=สถานที่ด้วยนาม=

=แหล่งอ้างอิง=
เกมเอนจิน

เกมเอนจิน () คือซอฟต์แวร์เพื่อใช้สร้างวีดีโอเกม ซอฟต์แวร์นี้ถูกเขียนขึ้นมาด้วยภาษาโปรแกรมที่หลากหลาย อาทิ C, C++, JAVA เป็นต้น เกมเอนจินเปรียบเสมือนเป็นเครื่องมือใช้สร้างชิ้นส่วนต่าง ๆ ของระบบเกม ชิ้นส่วนเหล่านี้จะถูกนำไปประกอบเข้าด้วยกัน และถูกทดสอบว่าพวกมันสามารถทำงานร่วมกันได้อย่างไม่มีปัญหาภายใต้สภาพแวดล้อมที่ถูกกำหนดไว้ นี่เป็นกระบวนการในการสร้างเกมให้ออกมาสมบูรณ์

นักพัฒนาเกมจำนวนมากใช้เกมเอนจินในการสร้างเกมสำหรับเครื่องเล่น, มือถือ ตลอดจนคอมพิวเตอร์พกพา การทำงานของเกมเอนจินประกอบด้วยการเรนเดอร์กราฟิก 2D และ 3D, การตรวจสอบการชน, ระบบเสียง, ภาษาสคริปต์, แอนิเมชัน, ปัญญาประดิษฐ์, ระบบเน็ตเวิร์ก, การสตรีม, การจัดการหน่วยความจำ, การรองรับภาษาที่แปล ตลอดจนระบบอื่น ๆ อีกมากมาย
ค่ายมวยสิงห์มนัสศักดิ์

ค่ายมวยสิงห์มนัสศักดิ์ เป็นสถานที่จัดการแข่งขันมวยไทย (รวมถึงมวยสากล) ในจังหวัดปทุมธานี ประเทศไทย ซึ่งจุผู้ชมได้น้อยกว่า 1,000 คน ค่ายมวยนี้มีเครื่องปรับอากาศที่สามารถชมได้สบาย อีกทั้งยังมีการปรับปรุงคุณภาพครั้งใหญ่ของการแข่ง อย่างไรก็ตาม ค่ายมวยนี้มีพื้นที่พักเพียงไม่กี่แห่งและมีที่จอดรถค่อนข้างน้อย ท่ามกลางฝูงชนที่แออัดและไม่ค่อยมีห้องว่างมากนัก ทั้งนี้ ทางค่ายมวยมีการประสานงานกับเวทีมวยนานาชาติรังสิต ในขณะที่เวทีมวยมาตรฐาน 2 แห่งอย่างสนามมวยราชดำเนินและสนามมวยเวทีลุมพินีที่เมืองหลวงจะไม่อนุญาตให้ผู้หญิงขึ้นสังเวียนมวย ซึ่งต่างไปจากค่ายมวยสิงห์มนัสศักดิ์

นอกจากนี้ ยังมีการก่อตั้งโรงเรียนสอนมวยไทย-สากล สิงห์มนัสศักดิ์-ศิริมงคลยิม โดยมีชาวตะวันตกและชาวญี่ปุ่นจำนวนมากที่เข้าเรียนมวยไทย ซึ่งมีผู้เรียนหลายรายได้ลงแข่ง

ตลอดจนมีการประสานงานกับทางสนามมวยราชดำเนิน โดยคณะกรรมการกีฬามวยแห่งประเทศไทย

อาจจัดทุกคืนวันเสาร์, สามหรือสี่ครั้งต่อปี หรือทุกสองสามเดือน

มานพ (บิดาของศิริมงคล สิงห์มนัสศักดิ์) ทำหน้าที่เป็นผู้บริหาร

ซึ่งปกติแล้วให้เข้าชมฟรี โดยจะมีรายได้จากผู้ให้การสนับสนุน

ค่ายมวยแห่งนี้ ยังได้รับการถ่ายทอดเรื่องราวการให้การช่วยเหลือคนงานที่มีอาการอัมพฤกษ์รายหนึ่งผ่านทาง"เนชั่นทีวี" ซึ่งทางค่ายมวยได้ให้การดูแลมาโดยตลอด และมีผู้ยินดีให้การช่วยเหลือในเบื้องต้นหลายราย

ส่วนในปี พ.ศ. 2560 ได้มีการจัดการแข่งขันมวยไทย และมวยสากล เพื่อหารายได้ช่วยเหลือเด็กนักเรียนยากจนในอำเภอธัญบุรี จังหวัดปทุมธานี
อาร์พีจีเมกเกอร์

RPG Maker หรือ RPG School เป็นโปรแกรมสำหรับช่วยในการสร้างเกมในรูปแบบของ RPG ที่เรียกได้ว่าง่ายที่สุด เนื่องจากส่วนติดต่อผู้ใช้ การกำหนดค่าต่างๆ การเขียนสคริปต์ถูกกำหนดมาให้สามารถทำความเข้าใจได้โดยง่าย และไม่จำเป็นต้องมีความรู้ในด้านการเขียนโปรแกรมแต่อย่างใด เพียงแค่มีความรู้ทางด้านการสร้างภาพกราฟิกสักนิด บวกกับจินตนาการในการสร้างเกมของแต่ละบุคคล ก็สามารถที่จะสร้างเกม RPG ขึ้นมาได้สักเกมแล้ว และถ้าทำความเข้าใจกับระบบต่างๆ ของตัวโปรแกรมได้เป็นอย่างดี ก็ยังสามารถที่จะสร้างสรรค์เกมในแนวอื่นๆ ขึ้นมาได้นอกเหนือจากเกม RPG อีกด้วย

โปรแกรม RPG Maker ได้ถูกพัฒนาต่อเนื่องมาเรื่อยๆ ตั้งแต่ RPG Maker 95 มาจนถึงปัจจุบัน ซึ่งถูกเรียกว่า RPG Maker XP หรือ RPG School XP ซึ่งพัฒนาออกมาทั้งในระบบเครื่อง Play Station 2 และเครื่องพีซี โดยในเวอร์ชั่นใหม่นี้ได้เพิ่มความสามารถใหม่ที่โดดเด่นขึ้นมาก็คือส่วนการเพิ่มเติมรูปแบบของการเขียนสคริปต์ RGSS ซึ่งจะทำให้เราสามารถสร้างสรรค์เกมของเราได้อย่างใจต้องการ และหลากหลายมากยิ่งขึ้น
งูกินหาง

งูกินหาง เป็นการละเล่นพื้นเมืองเก่า เล่นกันทุกภาคของประเทศ ทั้งภาคเหนือ ภาคตะวันออกเฉียงเหนือ และภาคใต้ พบว่ามีการละเล่นงูกินหางกันแล้วในงานตรุษสงกรานต์ ณ จังหวัดพระนครศรีอยุธยา เมื่อ พ.ศ. 2475 การเล่นงูกินหางเป็นการเล่นเลียนแบบชีวิตสัตว์   คือ เลียนแบบลักษณะท่าทางของงูที่มีลำตัวยาวเลื้อยคดไปคดมา นิยมเล่นในงานเทศกาล งานประจำปี และงานรื่นเริงต่างๆ ในสมัยก่อน งูกินหางส่วนมากสาวมอญไม่ค่อยได้เล่นเท่าไร เพราะไม่ค่อยสุภาพ คือฝ่ายผู้ชายกับฝ่ายผู้หญิงต้องมาจับมือถือแขนกัน ผู้ใหญ่ไม่นิยมที่จะมาเล่นสนิทสนมกัน ส่วนมากจะเป็นคนไทยเล่นกัน

- ผู้เล่นมีจำนวน 8-10 คน แบ่งผู้เล่นเป็น 2 ฝ่าย

- ฝ่ายที่ 1 จะต้องเป็น “พ่องู” 1 คน ฝ่ายที่ 2 มี “แม่งู” 1 คน ที่เหลือเป็น “ลูกงู” ซึ่งผู้เล่นเป็นลูกงูจะต้องเกาะเอวผู้เล่นเป็นแม่งู

- จากนั้น พ่องูเริ่มถามว่า “แม่งูเอ๋ย” แม่งูและลูกงูก็ร้องตอบว่า “เอ๋ย” พอช่วงท้ายพ่องูถามว่า“กินหัว กินหาง” แม่งูตอบว่า “กินกลางตลอดตัว”

- พ่องูก็จะไล่จับลูกงูจากปลายแถว ฝ่ายแม่งูจะต้องกางมือเพื่อป้องกันลูก หากลูกงูตัวใดถูกพ่องูดึงจนหลุดออกจากแถวไป ก็จะต้องออกจากการเล่น

- ผู้เล่นที่เหลือก็เริ่มเล่นกันอีกจนกว่าลูกงูจะถูกจับจนหมด

พ่องู : “แม่งูเอ๋ยกินน้ำบ่อไหน”

แม่งู : “กินน้ำบ่อโสกโยกไปโยกมา” พร้อมแสดงอาการส่ายตัวไปมา

พ่องู : “แม่งูเอ๋ยกินน้ำบ่อไหน”

แม่งู : “กินน้ำบ่อหินบินไปบินมา” พร้อมแสดงอาการบินไปบินมา

พ่องู : “แม่งูเอ๋ยกินน้ำบ่อไหน”

แม่งู : “กินน้ำบ่อทรายย้ายไปย้ายมา” พร้อมแสดงอาการส่ายตัวไปมา

พ่องู : “กินหัวกินหางกินกลางตลอดตัว”
มดแดง

ชื่อมดชนิด "Oecophylla smaragdina" ในวงศ์ Formicidae ตัวยาวประมาณ ๑ เซนติเมตร ลำตัว หนวด และขามีสีส้ม หรือสีน้ำตาลปนแดง หัว และอกมีขนสั้น ๆ สีขาว ทำรังบนต้นไม้โดยใช้ใยเหนียวสีขาวเชื่อมใบไม้ให้ชิดติดกันเป็นรังกลม ๆ หากถูกรบกวนจะปล่อยกรดออกมาแล้วกัดให้เกิดแผลบนผิวหนัง ทำให้ การอารมณ์ทางเพศ และอยาก มีเพศสัมพันธุ์
จับให้ได้ ไล่ให้ทัน!

จับให้ได้ ไล่ให้ทัน! () เป็นรายการโทรทัศน์เกาหลีใต้ออกอากาศทางเว็บไซต์เน็ตฟลิกซ์ นำโดย ยู แจ-ซ็อก, อัน แจ-อุก, คิม จ็อง-มิน, อี กวัง-ซู, พัก มิน-ย็อง, โอ เซ-ฮุน และ คิม เซ-จ็อง ฤดูกาลแรกมีทั้งหมด 10 ตอน ออกอากาศครั้งแรกจำนวน 2 ตอนเมื่อวันที่ 4 พฤษภาคม และออกอากาศตอนต่อมาหลังจากนั้น 2 ตอนในทุกวันศุกร์

"จับให้ได้ ไล่ให้ทัน!" เป็นผลงานต้นฉบับของเน็ตฟลิกซ์ที่สร้างร่วมกับ ซังซัง เป็นบริษัทเกาหลีใต้ซึ่งรับผิดชอบงานด้านการผลิตของรายการ "X-Man ปริศนาเขาคือใคร", "รันนิงแมน", และ "Family Outing ครอบครัวตัวเก่ง" ซึ่งรายการนี้เป็นผลงานต้นฉบับผลงานแรกของเน็ตฟลิกซ์ที่นำแสดงโดยนักแสดงชาวเกาหลีล้วน ซึ่งระหว่างการแถลงข่าว โช ฮโย-จินซึ่งเป็นผู้อำนวยการสร้างได้กล่าวว่าเป้าหมายของเน็ตฟลิกซ์สำหรับรายการนี้คือการสร้างรายการให้เป็นที่นิยมในเกาหลีใต้ ซึ่งสามารถ"เฉิดฉายได้ในเวทีระดับโลก"

เน็ตฟลิกซ์ประกาศสร้างฤดูกาลที่สองขึ้นเมื่อวันที่ 30 พฤษภาคม ค.ศ. 2018
ฟุตบอลทีมชาติเฮติ

ฟุตบอลทีมชาติเฮติ () เป็นตัวแทนทีมฟุตบอลจากประเทศเฮติ อยู่ภายใต้การดูแลของสหพันธ์ฟุตบอลเฮติ (FHF) โดยเป็นสมาชิกของคอนคาแคฟ และสหภาพฟุตบอลแคริบเบียน
ฟุตบอลทีมชาติคิวบา

ฟุตบอลทีมชาติคิวบา () เป็นตัวแทนทีมฟุตบอลจากประเทศคิวบา อยู่ภายใต้การดูแลของสมาคมฟุตบอลคิวบา โดยเป็นสมาชิกของคอนคาแคฟ และสหภาพฟุตบอลแคริบเบียน
สโมสรฟุตบอลลิเวอร์พูลในฤดูกาล 2018–19

ฤดูกาล 2018–19 เป็นฤดูกาลที่ 127 ของสโมสรฟุตบอลลิเวอร์พูล และเป็นฤดูกาลที่ 57 ติดต่อกันของลิเวอร์พูลที่ได้อยู่โลดแล่นบนลีกสูงสุดของฟุตบอลอังกฤษ นอกจากนี้ยังเป็นฤดูกาลที่ 27 ที่อยู่บนเวทีพรีเมียร์ลีก เช่นเดียวกับพรีเมียร์ลีก สโมสรจะได้แข่งขันในเอฟเอคัพ, อีเอฟแอลคัพและยูฟ่าแชมเปียนส์ลีก โดยแข่งขันตั้งแต่วันที่ 1 กรกฎาคม ค.ศ. 2018 ถึง 30 มิถุนายน ค.ศ. 2019

! style="background:#d50000; color:white;" |วันที่ออก
! style="background:#d50000; color:white;" |ตำแหน่ง
! style="background:#d50000; color:white;" |อดีตหมายเลข
! style="background:#d50000; color:white;" |ชื่อ
! style="background:#d50000; color:white;" |ย้ายไป
! style="background:#d50000; color:white;" |ค่าตัว
! style="background:#d50000; color:white;" |อ้างอิง
สยามมนัส

สยามมนัส () เป็นพืชชนิดเดียวในสกุล "Siamanthus" และเป็นพืชถิ่นเดียวที่พบทางภาคใต้ของไทย แถบจังหวัดนราธิวาส ลักษณะเป็นไม้ล้มลุก สูงได้ถึง 1.5 เมตร แตกกอแน่น เหง้ามีเส้นใยหนาแน่น ใบเป็นรูปหอก ปลายแหลมยาว โคนเรียวสอบ ขอบมีขนยาว ก้านใบยาวประมาณ 5 มิลลิเมตร ช่อดอกออกที่ยอด มีได้ถึง 20 ดอก ดอกสีส้มอมแดงออกเดี่ยว ๆ บนแกนช่อ ไม่มีใบประดับ ก้านดอกยาวได้ถึง 3 เซนติเมตร หลอดกลีบเลี้ยงยาว 3-4 เซนติเมตร หลอดกลีบดอกยาว 5-6 เซนติเมตร ไม่มีแผ่นเกสรเพศผู้ที่เป็นหมันด้านข้าง ก้านชูอับเรณูยาวได้ถึง 2 เซนติเมตร อับเรณูยาว 2.5-3 เซนติเมตร ผลรูปแถบแบบแห้งแตกห้อยลง ยาว 5-11 เซนติเมตร เมล็ดเป็นเหลี่ยมขนาดประมาณ 2 มิลลิเมตร
เซอร์ดาน ดิมิตรอฟ

เซอร์ดาน ดิมิตรอฟ (, เกิด 28 กรกฎาคม พ.ศ. 2535) นักฟุตบอลชาว เซอร์เบีย ปัจจุบันเซ็นสัญญากับสโมสรใน ไทยลีก อุบล ยูเอ็มที ยูไนเต็ด
จังหวัดโคตาบาโต

จังหวัดโคตาบาโต หรือ ฮีลากังโคตาบาโต (ฮิลิกายนอน: Amihanon nga Kotabato; อีโลกาโน: "Makin-amianan nga Cotabato"; เซบัวโน: Amihanang Kotabato; Maguindanaoan: "Kuta Wato Nort") เป็นจังหวัดที่ไม่มีทางออกสู่ทะเล ตั้งอยู่ในเขตโซกซาร์เจน ประเทศฟิลิปปินส์ เมืองศูนย์กลางคือคีดาปาวัน จังหวัดนี้ยังเป็นแหล่งเพาะปลูกยางพาราที่สำคัญอีกด้วย
นกม่วงโยกหัว

นกม่วง หรือ นกม่วงโยกหัว () คืออินเทอร์เน็ตมีมซึ่งมีต้นแบบมาจากสติกเกอร์ที่สร้างและออกแบบขึ้นในปี พ.ศ. 2560 โดยมีลักษณะเป็นนกพิราบสีม่วงที่มีตาขนาดใหญ่พร้อมกับทำท่าทางต่างๆ ในบรรดาสติกเกอร์มีสติกเกอร์ตัวหนึ่งที่ได้รับความนิยมอย่างมากโดยมีลักษณะนกพิราบสีม่วงโยกหัวขึ้นและลงซึ่งถูกจัดภาพอยู่ในไฟล์ GIF ไม่นานหลังจากที่นำสติกเกอร์นี้ลงสู่เว็ปไซต์เฟซบุ๊กในเดือนมกราคม พ.ศ. 2560 สติกเกอร์นกพิราบสีม่วงได้รับความนิยมแพร่หลายอย่างมากซึ่งมีผู้ตัดต่อและนำมาล้อเลียนอย่างรวดเร็ว

ผู้ออกแบบสติกเกอร์นี้คือ ซิท ไวเรอร์ เธอเป็นศิลปินที่อาศัยอยู่ในรัฐฟลอริดา สหรัฐ โดยในตอนแรกจุดประสงค์ที่เธอทำสติกเกอร์คือทำมาเพื่อขายเท่านั้น ซึ่งซิทยังได้กล่าวขอบคุณคนไทยที่ได้ทำให้เป็นกระแสที่ดังในโลกโซเชียล
สโมสรกีฬาอัลอะฮ์ลี

สโมสรกีฬาอัลอะฮ์ลี (อารบิก: النادي الأهلي للألعاب الرياضية) (El Nady El Ahly El Riadyสโมสรกีฬาแห่งชาติ) เป็นสโมสรกีฬาตั้งอยู่ที่กรุงไคโร ประเทศอียิปต์ มีชื่อเสียงในด้านทีมฟุตบอลซึ่งกำลังแข่งขันในพรีเมียร์ลีกอียิปต์ ลีกฟุตบอลสูงสุดของประเทศ อัลอะฮ์ลีก่อตั้งขึ้นเมื่อวันที่ 24 เมษายน ค.ศ. 1907 จากการรวมกลุ่มของนักศึกษาในไคโร

อัลอะฮ์ลีชนะเลิศลีกในประเทศ 40 สมัย, ถ้วยในประเทศ 36 สมัย และถ้วยซูเปอร์คัพอีก 10 สมัย จึงเป็นสโมสรที่ประสบความสำเร็จมากที่สุดในอียิปต์ นอกจากนี้ อัลอะฮ์ลียังไม่เคยตกชั้นจากลีกสูงสุดอีกด้วย

ส่วนในรายการระหว่างประเทศ อัลอะฮ์ลีชนะเลิศซีเอเอฟแชมเปียนส์ลีก 8 สมัย, ซีเอเอฟคอนเฟเดอเรชันส์คัพ 1 สมัย, ซีเอเอฟซูเปอร์คัพ 6 สมัย, แอฟริกันคัพวินเนอร์สคัพ 4 สมัย, ฟุตบอลชิงแชมป์สโมสรแอโฟร-เอเชีย 1 สมัย, ฟุตบอลชิงแชมป์สโมสรอาหรับ 1 สมัย, อาหรับคัพวินเนอร์สคัพ 1 สมัย และอาหรับซูเปอร์คัพ 2 สมัย นอกจากนี้ยังได้เหรียญทองแดงในฟุตบอลชิงแชมป์สโมสรโลก 2006

คู่ปรับทีี่สำคัญคือ Zamalek SC ซึ่งการพบกันของทั้งคู่ถูกเรียกว่าไคโรดาร์บี โดยเกิดจากความขัดแย้งที่ว่าสโมสรไหนประสบความสำเร็จมากที่สุดในอียิปต์และแอฟริกา ทั้งอัลอะฮ์ลี และ Zamalek ถูกสมาพันธ์ฟุตบอลแห่งแอฟริกากำหนดให้เป็นสโมสรอันดับที่ 1 และ 2 ของแอฟริกาตามลำดับ ทั้งสองสโมสรตั้งอยู่ในเขตมหานครไคโรด้วยกันทั้งคู่ นัดที่ทั้งคู่พบกันจะได้รับความสนใจเป็นอย่างมาก จนต้องมีการถ่ายทอดสดไปยังประเทศอื่น ๆ ในภูมิภาคแอฟริกาเหนืออีกด้วย
อิศอม อัลฮะเฎาะรี

อิศอม อัลฮะเฎาะรี (; เกิด 15 มกราคม ค.ศ. 1973) เป็นผู้รักษาประตูฟุตบอลชาวอียิปต์ และเป็นกัปตันทีมของสโมสรฟุตบอลอัลตะอาวุนในซาอุดีโปรเฟสชันนัลลีก และทีมชาติอียิปต์ เขาได้รับฉายาว่า "เขื่อนยักษ์"

อัลฮะเฎาะรีใช้ช่วงเวลาส่วนใหญ่ลงเล่นให้กับอัลอะฮ์ลี ซึ่งเขาพาทีมคว้าแชมป์พรีเมียร์ลีกอียิปต์ 8 สมัย, อียิปต์คัพ 4 สมัย, อียิปเตียนซูเปอร์คัพ 4 สมัย, ซีเอเอฟแชมเปียนส์ลีก 4 สมัย, ซีเอเอฟซูเปอร์คัพ 3 สมัย, ฟุตบอลชิงแชมป์สโมสรอาหรับ 1 สมัย และอาหรับซูเปอร์คัพ 2 สมัย สโมสรอื่น ๆ ที่เขาประสบความสำเร็จ อาทิ Sion (ซึ่งเขาพาทีมคว้าแชมป์สวิสคัพ) และ Al Merreikh (ซึ่งเขาพาทีมคว้าแชมป์ซูดานพรีเมียร์ลีกและซูดานคัพ)

ณ ปัจจุบัน อัลฮะเฎาะรีลงเล่นให้กับทีมชาติอียิปต์มากเป็นอันดับที่ 3 เขาเคยพาทีมชาติคว้าแชมป์แอฟริกาคัพออฟเนชันส์ 4 สมัย และยังมีชื่อเป็นผู้รักษาประตูยอดเยี่ยมในรายการนั้นอีก 3 ครั้ง
สมเด็จพระพุฒาจารย์ (โสม ฉนฺโน)

สมเด็จพระพุฒาจารย์ นามเดิม โสม ศุภเทศ ฉายา ฉนฺโน เป็นสมเด็จพระราชาคณะฝ่ายมหานิกาย ได้ดำรงตำแหน่งสำคัญ เช่น เจ้าอาวาสวัดราชบุรณราชวรวิหาร เจ้าอาวาสวัดสุทัศนเทพวรารามราชวรมหาวิหาร และประธานคณะวินัยธร

สมเด็จพระพุฒาจารย์ มีนามเดิมว่า โสม ศุภเทศ เกิดเมื่อวันอังคารที่ 15 กุมภาพันธ์ พ.ศ. 2417 เป็นบุตรของนายเทศ-นางภุม ศุภเทศ ภูมิลำเนาอยู่ตำบลพุมเรียง อำเภอไชยา จังหวัดสุราษฎร์ธานี ได้ศึกษาในสำนักพระครูรัตนมุนีศรีสังฆราชาลังกาแก้ว (ทองอยู่) วัดโพธาราม จนอายุได้ 15 ปีจึงบรรพชาเป็นสามเณรแล้วเดินทางมาอาศัยกับพระราชมุนี (ปุ่น ปุณณโก) ณ วัดอรุณราชวรารามราชวรมหาวิหาร ศึกษาภาษาบาลีกับอาจารย์หลายท่าน เช่น พระราชมุนี (ปุ่น) พระยาธรรมปรีชา (บุญ) อาจารย์เอื้อม เป็นต้น ถึงปี พ.ศ. 2439 พระราชมุนีจึงพาไปอุปสมบทเป็น ณ วัดชีปะขาว จังหวัดพระนครศรีอยุธยา โดยมีพระโพธิวงศาจารย์ (วิญญู รตนโชติ) ขณะยังเป็นพระปริยัติวงศาจารย์ เป็นพระอุปัชฌาย์ พระครูสมุห์แย้ม วัดสามกุฎี และสมเด็จพระอริยวงศาคตญาณ สมเด็จพระสังฆราช (แพ ติสฺสเทโว) ขณะเป็นพระศรีสมโพธิ์ เป็นคู่พระกรรมวาจาจารย์ ได้ฉายาว่าฉนฺโน บวชแล้วกลับมาอยู่วัดอรุณฯ ดังเดิม

พ.ศ. 2445 สอบได้เปรียญธรรม 5 ประโยคสมเด็จพระพุฒาจารย์ มรณภาพด้วยความชรา เมื่อวันอังคารที่ 18 กันยายน พ.ศ. 2505 สิริอายุ พรรษา 67 ได้รับพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันเสาร์ที่ 23 มีนาคม พ.ศ. 2506 เวลา 17.00 น.
รายชื่อบทเพลงของสุนทราภรณ์

นี่คือ รายชื่อบทเพลงสุนทราภรณ์ กว่า 2 พันเพลง
อะห์มัด ฟัตฮี

อะห์มัด ฟัตฮี (; เกิด 10 พฤศจิกายน ค.ศ. 1984) เป็นนักฟุตบอลชาวอียิปต์ ปัจจุบันลงเล่นให้กับอัลอะฮ์ลีในพรีเมียร์ลีกอียิปต์

ฟัตฮีเกิดที่เมืองบัญเฮาะ สามารถเล่นได้หลากหลายตำแหน่ง ไม่ว่าจะเป็นกองกลางตัวรับหรือกองหลัง เขาเริ่มต้นอาชีพกับสโมสรอิสเมลี ก่อนที่จะย้ายไปเล่นให้กับเชฟฟีลด์ยูไนเต็ดในพรีเมียร์ลีกเมื่อปี ค.ศ. 2007 ต่อมาเขากลับมาที่อียิปต์อีกครั้ง เพื่อเซ็นสัญญากับอัลอะฮ์ลี และถูกปล่อยยืมตัวให้กับคัชเมาะและฮัลล์ซิตี ส่วนในนามทีมชาติ เขาเล่นให้กับทีมชาติอียิปต์ตั้งแต่ปี ค.ศ. 2002 โดยลงเล่นไปมากกว่า 100 นัด

ในเดือนพฤษภาคม ค.ศ. 2018 เขามีชื่อติดทีมชาติไปแข่งขันฟุตบอลโลก 2018 ที่ประเทศรัสเซีย
อับดุลลอฮ์ ซะอีด

อับดุลลอฮ์ ซะอีด (; เกิด 13 กรกฎาคม ค.ศ. 1985) เป็นนักฟุตบอลชาวอียิปต์ ปัจจุบันลงเล่นให้กับสโมสรฟุตบอลอัลอะฮ์ลีในซาอุดีโปรเฟสชันนัลลีก และทีมชาติอียิปต์ ในตำแหน่งกองกลางตัวรุก

ในเดือนพฤษภาคม ค.ศ. 2018 เขามีชื่อติดทีมชาติในการแข่งขันฟุตบอลโลก 2018 ที่ประเทศรัสเซีย
มัรวาน มัวะห์ซิน

มัรวาน มัวะห์ซิน (; เกิด 26 กุมภาพันธ์ ค.ศ. 1989) เป็นนักฟุตบอลชาวอียิปต์ ปัจจุบันลงเล่นให้กับอัลอะฮ์ลีในพรีเมียร์ลีกอียิปต์ และยังเล่นให้กับทีมชาติอียิปต์ด้วย

เขาลงเล่นทีมชาตินัดแรกเมื่อวันที่ 3 กันยายน ค.ศ. 2011 นัดที่พบกับเซียร์ราลีโอนในการแข่งขันรอบคัดเลือกของแอฟริกาคัพออฟเนชันส์ 2012 ซึ่งเขาทำประตูแรกในนามทีมชาติได้ ภายใต้การคุมทีมของ Hany Ramzy และในเดือนพฤษภาคม ค.ศ. 2018 เขามีชื่อติดทีมชาติไปแข่งขันฟุตบอลโลก 2018 ที่ประเทศบราซิล
วิทยาลัยเทคนิคอุตสาหกรรมมณฑลซานตง

วิทยาลัยเทคนิคอุตสาหกรรมมณฑลซานตง( (; Chinese: 山东工业职业学院, pinyin: shān dōng gōng yè zhí yè xué yuàn) Shan-Gong)วิทยาลัยตั้งอยู่ในเมือง Zibo ไฮเทค Development Zone, ฉีทุนตะวันออกโบราณทางทิศตะวันตก "Daran ฝาง" ไล่ที่อยู่อาศัยเดิมของพูซองลิงจุดใต้บ้านเกิดของนอร์ท Bin วัง Yuyang ของครอบคลุมพื้นที่ 1000 หมู่อาคารพื้นที่ 300,000 ตารางเมตร คอลเลกชันของห้องสมุดมากกว่า 700,000 แนะนำมหาวิทยาลัย

ในกรกฎาคม 1959, Zhangdian Nonferrous Metals อุตสาหกรรมโรงเรียนก่อตั้งขึ้นภายใต้กระทรวงอุตสาหกรรมโลหการ
ในเดือนสิงหาคมปี พ.ศ. 2520 ได้มีการเปลี่ยนชื่อเป็นโรงเรียนโลหะนอกมณฑลชานตง
ในเดือนธันวาคมปี 1980 เปลี่ยนชื่อเป็นมณฑลซานตงอุตสาหกรรมโลหการ
ในปีพ. ศ. 2536 ได้รับการแต่งตั้งให้เป็นโรงเรียนมัธยมศึกษาระดับจังหวัดของรัฐบาลมณฑลซานตง
ในเดือนมีนาคมปี 1999 ได้มีการเปลี่ยนชื่อเป็นมณฑลอุตสาหกรรมมณฑลซานตง
ในเดือนพฤษภาคม 2543 กระทรวงศึกษาธิการได้รับการตั้งชื่อว่าวิทยาลัยวิศวกรรมศาสตร์ระดับรัฐแห่งแรกในปี พ.ศ. 2545 มณฑลซานตงได้ย้ายจากจี่หนานไปยังเมืองโจบุย
ในเดือนพฤษภาคมปี 2003 มันถูกปรับในรูปแบบวิทยาลัยอาชีวศึกษามณฑลซานตงของอุตสาหกรรมบนพื้นฐานของคีย์โรงเรียนเทคนิคแห่งชาติรองในมณฑลซานตงมณฑลซานตงและมหาวิทยาลัยของแรงงานโลหะบน
คอมมานโด (สหราชอาณาจักร)

คอมมานโด () ยังเป็นที่รู้จักกันว่า คอมมานโดบริติช () ถูกก่อตั้งขึ้นในช่วงสงครามโลกครั้งที่สองในเดือนมิถุนายน ค.ศ. 1940 ตามคำเรียกร้องจากนายกรัฐมนตรีแห่งสหราชอาณาจักร วินสตัน เชอร์ชิล สำหรับกองกำลังที่สามารถดำเนินการจู่โจมปะทะกับเยอรมันในดินแดนยุโรปที่ถูกยึดครอง เริ่มต้นจากภายในกองทัพอังกฤษจากทหารที่อาสาสมัครจากกองพันปฏิบัติการพิเศษ ตำแหน่งยศของหน่วยคอมมานโดในช่วงท้ายน่าจะเต็มไปด้วยสมาชิกของทุกสาขาของกองทัพสหราชอาณาจักรและจำนวนของอาสาสมัครต่างชาติจากประเทศที่ถูกเยอรมันยึดครอง โดยช่วงท้ายสงคราม จำนวน 25,000 คน ได้ผ่านหลักสูตรคอมมานโดที่แอคนาคารี่(Achnacarry) นี่คือทั้งหมดรวมทั้งที่ไม่ได้มีเพียงแค่อาสาสมัครบริติช แต่มีอาสาสมัครจากเบลเยียม ฝรั่งเศส เนเธอร์แลนด์ นอร์เวย์ โปแลนด์ และหน่วยจู่โจมกองทัพบกสหรัฐ เรนเจอร์ ซึ่งทำตามรูปแบบอย่างคอมมานโด

ในช่วงเวลาสงคราม ความแข็งแกร่งของทั้งหมด 30 หน่วยและกองพันจู่โจมทั้งสี่ คอมมานโดได้ทำหน้าที่ในทุกภูมิภาคของสงครามจากวงกลมอาร์กติกไปยังยุโรปและจากทะเลเมดิเตอร์เรเนียนและตะวันออกกลางไปยังเอเชียตะวันออกเฉียงใต้ ปฏิบัติการของพวกเขาแบ่งออกเป็นประเภทตั้งแต่กลุ่มขนาดเล็กที่ทำการลงจอดจากทางทะเลหรือร่มชูชีพ ไปจนถึงกองพันทหารจู่โจมที่เป็นหัวหอกของการรุกรานของฝ่ายสัมพันธมิตรในทวีปยุโรปและทวีปเอเชีย

ภายหลังสงคราม หน่วยคอมมาโดส่วนมากได้ถูกยุบลง เหลือเพียงแต่กองพันทหารคอมมาโดสามแห่งราชนาวิกโยธิน ในช่วงสมัยใหม่ ราชนาวิกโยธินคอมมานโด กรมพลร่ม สเปเชียลแอร์เซอร์วิส(SAS) และสเปเชียลโบทเซอร์วิส(SBS) ซึ่งพวกเขาได้เจริญรอยตามหน่วยคอมมานโด มรดกคอมมานโดในช่วงสงครามโลกครั้งที่สองได้แพร่ขยายไปยังยุโรปแผ่นดินใหญ่และสหรัฐอเมริกา คอมมานโดนาวีของฝรั่งเศส Korps Commandotroepen ของเนเธอร์แลนด์ กองพันพาราคอมมานโดของเบลเยียม กองกำลังปฏิบัติการพิเศษของกรีซ และหน่วยจู่โจมกองทัพบกสหรัฐ เรนเจอร์ ที่ได้รับอิทธิพลโดยคอมมานโดในช่วงสงคราม
ตัวรับกระแสไฟ

ตัวรับกระแสไฟ () คืออุปกรณ์ที่ใช้รับกระแสไฟฟ้าเข้าสู่ระบบขับเคลื่อนตลอดจนระบบต่างๆของยานพาหนะ ทั้งรถบัส, รถราง, รถไฟ โดยไฟฟ้าที่รับเข้ามานี้อาจจะถูกจ่ายผ่านมาทางสายส่งไฟฟ้าเหนือหัวหรือรางที่สาม ตัวรับกระแสไฟทำจากวัสดุที่มีคุณสมบัติเป็นตัวนำไฟฟ้า ในระบบสายส่งเหนือหัว ตัวรับกระแสไฟถูกเรียกว่า "แหนบรับไฟ" ซึ่งทำมาจากก้อนถ่านแกรไฟต์ และนิยมใช้ไฟฟ้ากระแสสลับ (AC) ส่วนในระบบรางที่สาม ตัวรับกระแสไฟถูกเรียกว่า "แป้นรับไฟ" หรือ "ขารับไฟ" ซึ่งทำมาจากโลหะ และนิยมใช้ไฟฟ้ากระแสตรง (DC)
จัสติน ไกลเฟิร์ต

จัสติน ไกลเฟิร์ต (; เกิด 5 พฤษภาคม ค.ศ. 1999) เป็นนักฟุตบอลชาวดัตช์ ปัจจุบันเล่นในตำแหน่งปีกให้กับโรมา และเนเธอร์แลนด์ โดยจัสตินเป็นบุตรของแพทริก ไกลเฟิร์ต ตำนานกองหน้าของสโมสรอายักซ์ซึ่งเป็นผู้ทำประตูชัยให้อายักซ์ชนะเอซี มิลานด้วยคะแนน 1–0 ใน ยูฟ่าแชมเปียนส์ลีก นัดชิงชนะเลิศเมื่อ ค.ศ. 1995
คลื่นผีป่วน

คลื่นผีป่วน เป็นละครแนวโรแมนติกคอมเมดี้ ผลิตครั้งแรกในปี พ.ศ. 2561 โดย บริษัท เซ้นส์ เอนเตอร์เทนเมนท์ จำกัด นำแสดงโดย ชนกันต์ พูนศิริวงศ์, แก้วใส คริสตัล, กรกฎ ตุ่นแก้ว, ศิลป์ รุจิรวนิช, เจสสิก้า เอสพินเนอร์ และนักแสดงมากมาย ออกอากาศทาง สถานีโทรทัศน์สีกองทัพบกช่อง 7 ทุกวันเสาร์-อาทิตย์ เวลา 09.00 น. เริ่มตอนแรก 20 พฤษภาคม พ.ศ. 2561
แพทริก ไกลเฟิร์ต

แพทริก สเตฟาน ไกลเฟิร์ต (; เกิด 1 กรกฎาคม พ.ศ. 2519) อดีตนักฟุตบอลทีมชาติเนเธอร์แลนด์ในตำแหน่งกองหน้าเป็นที่รู้จักจากการเป็นผู้ทำประตูชัยให้อายักซ์ อัมสเตอร์ดัมชนะเอซี มิลานไปได้ 1–0 ใน ยูฟ่าแชมเปียนส์ลีก รอบชิงชนะเลิศเมื่อ ค.ศ. 1995 และตัวของไกลเฟิร์ตก็ยังเป็นเจ้าของสถิติที่ยังคงอยู่จนถึงทุกวันนี้คือนักเตะอายุน้อยที่สุดที่ได้ลงเล่นและทำประตูได้ในนัดชิงชนะเลิศของฟุตบอลถ้วยยุโรปด้วยวัยเพียง 18 ปี 10 เดือน 23 วัน

นอกจากนี้ จัสติน บุตรชายของแพทริกก็ได้เป็นกองหน้าของอายักซ์และทีมชาติเนเธอร์แลนด์ตามรอยผู้เป็นพ่อ
จังหวัดซารังกานี

จังหวัดซารังกานี (เซบัวโน: Lalawigan sa Sarangani) เป็นจังหวัดในเขตโซกซาร์เจน ประเทศฟิลิปปินส์ เมืองศูนย์กลางคืออาลาเบล ตัวจังหวัดมีแนวชายฝั่งติดกับอ่าวซารังกานีและทะเลเซเลบีส ความยาว 230 กิโลเมตร ซารังกานีเป็นจังหวัดที่อยู่ใต้สุดของมินดาเนา และเป็นส่วนหนึ่งของย่านการพัฒนาโซกซาร์เจน โดยมีถนนลาดยางอย่างดีเชื่อมต่อกับท่าอากาศยานนานาชาติและท่าเรือใหญ่ของนครเฮเนรัลซันโตส

จังหวัดซารังกานีถูกแยกออกเป็นสองส่วน แบ่งโดยอ่าวซารังกานีและเฮเนรัลซันโตส เคยเป็นส่วนหนึ่งของจังหวัดตีโมกโคตาบาโตจนถึง 1992
ชะรีฟ อิกรอมี

ชะรีฟ อิกรอมี (; เกิด 10 กรกฎาคม ค.ศ. 1983) เป็นผู้รักษาประตูฟุตบอลชาวอียิปต์ ปัจจุบันลงเล่นให้กับสโมสรกีฬาอัลอะฮ์ลีและทีมชาติอียิปต์ โดยก่อนหน้านี้เขาเคยเล่นให้กับไฟเยอโนร์ด, Ankaragücü และ El Gouna

อิกรอมีเคยเข้าร่วมแข่งขันฟุตบอลโลกเยาวชน 2 ครั้ง ในปี 2001 (จัดขึ้นที่อาร์เจนตินา) ที่อียิปต์ได้เหรียญทองแดง และปี 2003 (จัดขึ้นที่สหรัฐอาหรับเอมิเรตส์) และในเดือนพฤษภาคม ค.ศ. 2018 เขามีชื่อติดทีมชาติในการแข่งขันฟุตบอลโลก 2018 ที่รัสเซีย
มัตไตส์ เดอ ลิคต์

มัตไตส์ เดอ ลิคต์ (; เกิด 12 สิงหาคม ค.ศ. 1999) นักฟุตบอลชาวดัตช์ ปัจจุบันเล่นในตำแหน่งเซ็นเตอร์แบ็กให้กับอายักซ์และเนเธอร์แลนด์
ราฟฟีย์ แคสสิดี

ราฟฟีย์ แคสสิดี (; เกิด 30 สิงหาคม ปี ค.ศ. 2002) เป็นนักแสดงชาวอังกฤษ รู้จักเธอกันดีในบทบาทการแสดงในภาพยนตร์ "The Killing of a Sacred Deer" (2017), "Snow White and the Huntsman" (2012), "Mr Selfridge" (2013), และ "Tomorrowland" (2015).

ราฟฟีย์ แคสสิดี  เกิดวันที่ 30 สิงหาคม ปี ค.ศ. 2002 ในเมือง Worsley, แมนเชสเตอร์ ประเทศอังกฤษ  พ่อของเธอเป็นครูสอนการแสดง เธอเติบโตในครอบครัวที่มีญาติพี่น้องมีส่วนร่วมเกี่ยวข้องในธุรกิจบรรเทิง เธอเองได้เข้าวงการบรรเทิงโดยไม่คาดคิด เมื่อตอนไปเป็นเพื่อนพี่ชายทำออดิขั่นบทบาทหนึ่งที่ฝ่ายละครของบีบีซี หน่วยสรรหาผู้แสดงต้องการเด็กหญิงคนหนึ่ง และแคสสิดี้บอก เธอ "เผอิญอยู่ที่นั่น"

ผลงานการแสดงของแคสสิดี้ ได้แก่ ภาพยนตร์ของยูนิเวอร์แซลสตูดิโอส์เรื่อง "Snow White and the Huntsman "ตรงข้ามชาร์ลิส โตรน ชาร์ลิส โตรน คริสเตน สจ๊วต และคริส เฮมส์เวิร์ท  และเรื่อง "Dark Shadows "ของทิม เบอร์ตัน กับจอห์นนี เดปป์  ในภาพยนตร์ของวอร์เนอร์บราเธอส์ ในปี 2015 เธอได้เสร้จจากการถ่ายทำในบท Molly ในภาพยนตร์ "Molly Moon and the Incredible Book of Hypnotism ของ "Amber Entertainment" กับ Emily Watson และโดมินิก โมนาแฮน แล้วรับบท Athena ใน "Tomorrowland", ของดืสนีย์ กับจอร์จ คลูนีย์ และฮิวจ์ ลอรี

บนจอโทรทัศน์ เธอร่วมแสดงนำ ใน "Mr. Selfridge" กับ Jeremy Piven

ในปี 2013 แคสสิดี้ติดอยู่ในรายชื่อ Stars of Tomorrow ของนิตยสาร "Screen International" เธอเป็นนักแสดงที่อายุน้อยที่สุดที่อยู่รายชื่อประจำปีนั้น

นอกจากนี้เธอยังแสดงภาพยนตร์สั้น ได้แก่ "The Beast" "Rust", และ "Miranda's Letter"
แอนนาเบล วอลลิส

แอนนาเบล ฟรานเซส วอลลิส () หรือรู้จักกันในชื่อ แอนนาเบล วอลลิส เป็นนักแสดงชาวอังกฤษ เธอแสดงภาพยนตร์ในบทของ เจน ซีมัวร์ พระราชินีแห่งอังกฤษ ในซีรีส์ "The Tudors "(2009-2010), บทของ Grace Burgess ในซีรีส์ประวัติศาสตร์ BBC "Peaky Blinders" (2013-2016), สวมบทของ Mia ในภาพยนตร์สยองขวัญ "Annabelle" (2014) และ เจนนี่ เฮลซี่ ในภาพยนตร์ผจญภัย "The Mummy" (2017)

ในโปรตุเกส แอนนาเบล วอลลิส ถ่ายภาพยนตร์สั้นหลายเรื่อง ก่อนย้ายไปอยู่ลอนดอน อังกฤษ เพื่อเข้าสู่อาชีพภาพยนตร์ เริ่มแรกเธอถ่ายแบบโฆษณาไม่มาก แล้วจึงเข้าโรงเรียนการแสดง ก่อนที่จะตัดสินใจหาเอเจนซี่หนึ่ง

ในปี 2009 เธอสวมบทของ เจน ซีมัวร์ พระราชินีแห่งอังกฤษ ในซีซันที่ 3 ในละครประวัติศาสตร์ "The Tudors" รับบทต่อจาก Anita Briem ซึ่งเลิกแสดงตอนปลายของซีซันที่ 2 วอลลิสกลับไปเป็น เจน ซีมัวร์ ในซีซันที่ 4 (สุดท้าย) เมื่อกลางปี 2010

ในปี 2010 เธอรับบทใน "W.E." ภาพยนตร์ประวัติศาสตร์-โรแมนติก เกี่ยวกับเจ้าชายเอดเวิร์ด ดยุกแห่งวินเซอร์ และ วอลลิส ดัชเชสแห่งวินด์เซอร์ และในปี 2011 ก็มีบทเล็กๆ ในภาพยนตร์ "X-Men: First Class" เธอแสดงเป็น Grace Burgess ในซีรีส์อาชญากรรมในประวัติศาสตร์ของอังกฤษ "Peaky Blinders "ของบีบีซี ในช่วงปี 2013 - 2016 ในปี 2014 เธอก็ได้รับบทแสดงในภาพยนตร์สยองขวัญ-ซูเปอร์เนเจอรัล "Annabelle" ซึ่งเป็นภาพยนตร์ spin-off ของ "The Conjuring "(2013).

เธอแสดงคู่กับทอม ครูซ ในภาพยนตร์ผจญภัย-ซูเปอร์เนเจอรัล "The Mummy" (2017) เป็นเจนนี่ เฮลซี่ นักโบราณคดีซึ่งทำงานลับให้กับองค์กรล่ามอนสเตอร์ที่รู้จักกันในชื่อว่า Prodigium

ณ เดือนเมษายน 2018 วอลลิสได้รับเป็นทูตเครื่องประดับของ Cartier และ "ใบหน้าใหม่" ของนาฬิกายี่ห้อ Panthere de Cartier
โตเกียวดิสนีย์รีสอร์ต

โตเกียวดิสนีย์รีสอร์ต () เป็นสวนสนุกและสถานพักตากอากาศที่อุระยะซุ จังหวัดชิบะ ประเทศญี่ปุ่น เจ้าของและดำเนินการโดยบริษัทเดอะโอเรียนเต็ลแลนด์ ที่มีใบอนุญาตจากบริษัทเดอะวอลต์ดิสนีย์ เปิดบริการเมื่อวันที่ 15 เมษายน ค.ศ. 1983 มีสวนสนุก 2 แห่ง โรงแรมภายใต้กำกับการดูแลของดิสนีย์ 4 แห่ง โรงแรมภายใต้กำกับการดูแลโดยบุคคลภายนอก 6 แห่ง และศูนย์การค้า โตเกียวดิสนีย์แลนด์เป็นสวนสนุกของดิสนีย์แห่งแรกที่เปิดให้บริการนอกสหรัฐ